CELEX: 62011TN0276
Language: fi
Date: 2011-05-31 00:00:00
Title: Asia T-276/11: Kanne 31.5.2011 — Carlotti v. parlamentti

6.8.2011   
            
            
               FI
            
            
               Euroopan unionin virallinen lehti
            
            
               C 232/33
            
         Kanne 31.5.2011 — Carlotti v. parlamentti
   (Asia T-276/11)
   2011/C 232/59
   Oikeudenkäyntikieli: ranska
   
      Asianosaiset
   
   
      Kantaja: Marie-Arlette Carlotti (Marseille, Ranska) (edustajat: asianajajat S. Orlandi, A. Coolen, J.-N. Louis, É. Marchal ja D. Abreu Caldas)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että Euroopan parlamentin puhemiehistön 1.4.2009 tekemä päätös, jolla on muutettu Euroopan parlamentin jäsenten vapaaehtoista lisäeläkejärjestelmää, on lainvastainen;
            
         
               —
            
            
               kumoamaan riidanalaisen päätöksen;
            
         
               —
            
            
               velvoittamaan Euroopan parlamentin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt käsiteltävällä kanteella vaaditaan kumoamaan 28.3.2011 annettu päätös, jolla kantajalta on evätty oikeus lisäeläkkeeseen 60 vuoden iässä (1.2.2012 lähtien) ja joka perustuu Euroopan parlamentin puhemiehistön 1.4.2009 tekemään päätökseen, jolla on muutettu Euroopan parlamentin jäsenten vapaaehtoista lisäeläkejärjestelmää.
   Kanteensa tueksi kantaja vetoaa viiteen kanneperusteeseen:
   
               —
            
            
               lainmukaisin toimin saavutettuja oikeuksia ja oikeusvarmuuden periaatetta on loukattu;
            
         
               —
            
            
               yhdenvertaisen kohtelun periaatetta ja suhteellisuusperiaatetta on loukattu siltä osin kuin 1.4.2009 annetussa päätöksessä ja riidanalaisessa päätöksessä korotetaan eläkeikää kolmella vuodella ilman siirtymätoimenpiteitä;
            
         
               —
            
            
               Euroopan parlamentin jäsenten kuluja ja korvauksia koskevia sääntöjä, joiden mukaan kvestorit ja pääsihteeri valvovat näiden sääntöjen tulkintaa ja tiukkaa soveltamista, on rikottu;
            
         
               —
            
            
               Euroopan parlamentin puhemiehistön 1.4.2009 tekemään päätökseen, jolla on muutettu riidanalaisen päätöksen perustana olevaa säännöstöä, sisältyy ilmeinen arviointivirhe siltä osin kuin päätös perustuu arvioon, joka ei perustu eläkerahaston taloudelliseen tilanteeseen;
            
         
               —
            
            
               sopimusten täyttämisessä edellytettävä vilpitön mieli ei toteudu ja ehdot ovat selvästi yksipuolisia ja täten mitättömiä.